Daniel-Ioannes Popescu
Daniel Ioannes (Dacoromanice Dan Ioan) Popescu (natus Ploieşti die 10 Martii 1948) est chemicus et vir publicus Dacoromanicus.

Munus 
Popescu apud Institutum Polytechnicum Bucarestense annis ab 1966 ad 1971 chemiae industriali studebat. Tum indagator chemiae textilis operam dedit et ab 1990 ad 1993 praeses instituti chemiae vestium fuit. Anno 1994/95 minister a rebus externis in ministerio industriae meruit.

Cursus honorum 
Popescu, qui anno 1990 sodalis Factionis Republicanae factus est annoque 1993 cum sodalibus eius ad Factionem Socialem Democraticam transiit, a die 19 Ianuarii ad usque diem 11 Decembris 1996 minister commercii in consilio ministrorum Nicolai Văcăroiu erat. Eodem anno primum legatus ad Cameram Legatorum Romaniae electus est, et ad annum 2008 mansit. A die 28 Decembris 2000 ad usque diem 28 Decembris 2004 minister industriae et materialium in consilio ministrorum Hadriani Năstase operam dedit. Mense Novembri 2006 ad Factionem Conservativam transiit. Anno 2011 corruptionis causa ad multam 890 000 euronum damnatus est.

Familia 
Popescu uxorem duxit atque filium habet.

Nexus externi 
 Biographia apud situm interretialem Camerae Legatorum Romaniae
 Situs interretialis Popescu proprius.

Notae 

Alumni Scholae et Universitatis Polytechnicae Bucarestensis
Chemici Romaniae
Legati Camerae Legatorum Romaniae
Ministri oeconomiae Romaniae